Standardinstallation hos Power Fuel indebærer en godkendt installation af erfarne installatører. Derudover får du professionel rådgivning om optimal placering af ladestanderen i henhold til størst mulig sikkerhed og bedst mulig tilgang med din elbil.
Levering og installation, samt automatisering til enten 1- eller 3- faset tilslutning inklusiv N, gældende for både 16 eller 32 A og fejlstrømsafbryder HPFI, enten som kombi eller separate enheder, i eksisterende el-tavle. Fejlstrømsafbryder er type A.
Fra eksisterende gruppetavle trækker installatøren kablet op til 15 meter langs eksisterende gulv eller væg. Ved eventuel føringsvej faktureres du pr. meter.
Vi sikrer at installationen opfylder de krav, som bilfabrikanter stiller i henhold til garanti.
Vi tester og sikrer at din ladestander virker i henhold til gældende lovgivning.
Afslutningsvis vejleder vi dig i den daglige brug.